recursal/SuperWikiNEXT-32B huggingface dataset:
**தீர்த்தம்** (*Theertham*) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.

பெயராய்வு
---------

இந்த ஊரில் பழமையான தீர்த்தகிரீசுவரர் கோயில் உள்ளது. கோயிலுக்கு அருகில் ஒரு நீரூற்று உள்ளது. கோயிலில் சிவனை வழிபட்டட பிறகு இந்த ஊற்று நீரை தீர்த்தமாக பக்தர்கள் குடிக்கின்றனர். இந்த தீர்த்தத்தினாலேயே இந்த ஊருக்கு தீர்த்தம் என்ற பெயர் உண்டானது.

இப்பகுதியில் கிடைத்த விஜயநகரப் பேரரசின் இரண்டாம் புக்க ராயன் காலத்திய (கி.பி. 1394, சகம் 1316) கல்வெட்டில் *நிகரிலி சோழ மண்டலத்து விராவு நாட்டில் அமைந்த தீர்த்த புசவூர் என்னும் தீர்த்தம்* என்று குறிப்பிடுகிறது.

அமைவிடம்
--------

வேப்பனப்பள்ளி ஊராட்சி ஒன்றியத்துக்கு உட்பட்ட இந்த ஊரானது கிருட்டிணகிரியிலிருந்து பேரிகை செல்லும் சாலையில் உள்ளது. இந்த ஊர் வேப்பனப்பள்ளியில் இருந்து 11 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 32 கிலோமீட்டர் தொலைவிலும், மாநிலத் தலைநகரான சென்னையில் இருந்து 274 கிலோமீட்டர் தொலைவிலும் உள்ளது.

மக்கள் வகைப்பாடு
----------------

2011 ஆண்டு மக்கள் கணக்கெடுப்பின்படி இக்கிராமத்தில் 515 குடும்பங்கள் உள்ளன. கிராமத்தின் மொத்த மக்கள் தொகையானது 2333 ஆகும். இதில் ஆண்கள் எண்ணிக்கை 1181, பெண்களின் எண்ணிக்கை 1152 என உள்ளது. மக்களின் கல்வியறிவு விகிதமானது 49.5 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

மேற்கோள்கள்
-----------

1. ↑
2. ↑   *முனைவர் கோ. சீனிவாசன், கிருஷ்ணகிரி ஊரும் பேரும்*. கிருஷ்ணகிரி மாவட்ட வரலாற்று ஆய்வு மையம், ஒசூர். 2018 திசம்பர். பக். 122.
3. ↑

| * பா
* உ
* தொ
கிருஷ்ணகிரி மாவட்டம் |
| --- |
| மாவட்ட தலைநகரம் | கிருஷ்ணகிரி |  |
| மாநிலம் | தமிழ்நாடு |
| வருவாய்க் கோட்டங்கள் | 
ஓசூர் வருவாய்க் கோட்டம்  •  கிருஷ்ணகிரி வருவாய்க் கோட்டம்
 |
| வட்டங்கள் | 
 கிருஷ்ணகிரி வட்டம்  • 
 ஓசூர் வட்டம் • 
 போச்சம்பள்ளி வட்டம்  • 
 ஊத்தங்கரை வட்டம் • 
 தேன்கனிக்கோட்டை வட்டம் • 
 பர்கூர் வட்டம் • 
 சூளகிரி வட்டம் • 
அஞ்செட்டி வட்டம்
 |
| மாநகராட்சி | 
ஓசூர் மாநகராட்சி
 |
| நகராட்சி | 
கிருட்டிணகிரி
 |
| பேரூராட்சிகள் | 
ஊத்தங்கரை
காவேரிப்பட்டணம் \*
கெலமங்கலம் \*
தேன்கனிக்கோட்டை \*
நாகரசம்பட்டி \*
பர்கூர் \*
 |
| ஊராட்சி ஒன்றியங்கள் | 
கெலமங்கலம் ஒன்றியம் •
தளி ஒன்றியம் •
ஓசூர் ஒன்றியம் •
சூளகிரி ஒன்றியம் •
வேப்பனபள்ளி ஒன்றியம் •
கிருஷ்ணகிரி ஒன்றியம் •
காவேரிப்பட்டணம் ஒன்றியம்  •
மத்தூர் ஒன்றியம் •
பர்கூர் ஒன்றியம் •
ஊத்தங்கரை ஒன்றியம் •
 |
| சுற்றுலாத் தலங்கள் | 
கிருஷ்ணகிரி அணை •
 |
| சட்டமன்றத்தொகுதிகள் | ஊத்தங்கரை \* பர்கூர் \* கிருஷ்ணகிரி \* வேப்பனபள்ளி \* ஒசூர் \* தளி |
| இணையதளம் |  |
**வாசிரெட்டி சீதாதேவி** (*Vasireddy Seethadevi*, டிசம்பர் 15, 1933 - ஏப்ரல் 13, 2007) இந்தியாவின் ஆந்திரப் பிரதேசம், தெலுங்கு எழுத்தாளர் ஆவார்.

இவர் கிட்டத்தட்ட நாற்பத்தி இரண்டு நாவல்கள், பத்து சிறுகதைத் தொகுப்புகள் மற்றும் பல கட்டுரைகள் வெளியிட்டுள்ளார். அவரது நாவல் மாறிசிக (Mareechika)வை ஆந்திரப் பிரதேச அரசு தடை செய்தது. அவர் நீதிமன்றத்தில்ல் அரசாங்கத்திற்கு எதிராக ஒரு யுத்தத்தை முன்னெடுத்து, பின்னர் அவரது புத்தகத்தையும் வெளியிட்டார். மட்டி மனுஷி அவரது சிறந்த நாவல்களுள் ஒன்றாகும். அது தேசிய புத்தக அறக்கட்டளை வாயிலாய் பதினான்கு இந்திய மொழிகளிலும் வெளிநாட்டு மொழிகளிலும் மொழிமாற்றம் செய்யப்பட்டுள்ளது. பல பல்கலைக்கழகங்களால் அவருக்கு கெளரவ டாக்டரேட் பட்டம் வழங்கப்பட்டது. அவரது நாவல்கள் பெரும்பான்மையான படங்களாக தயாரிக்கப்பட்டன. சீதாதேவி ஆந்திரப் பிரதேசம் சாகித்திய அகாதமி விருதினை (இலக்கிய விருது) ஐந்து முறை வென்றவர் என்பதும் குறிப்பிடத்தக்கதாகும்.

ஜவஹர் பால பவன் எனும் குழந்தைகளுக்கான ஒரு அரசு நிறுவனத்தின் இயக்குனராக பணியாற்றினார். அவர் 1985 மற்றும் 1991 இடையே திரைப்படத் தணிக்கைக் குழு உறுப்பினராகவும் இருந்தார்

படைப்புகள்
----------

* சமதா (1997)
* மட்டி மனுஷி (2000)
* உரி திராடு (2003)
* அடவி மல்லெ (2003)
* வென்னல மண்டு தோந்தி (2003)
* மரோ தய்யம் கத (2003)
* கோதி கோபாறீகாய்யா
* ராபந்துலு ராமசிலகலு (2003)
* மிருகத்ருஷ்ண
* ஊர்மிள (2004)
* தொணிகின ஸ்வப்னம் (2004)
* மள்ளீ தெல்லவாரிந்தி (2004)
* பொம்மரில்லு (2004)
* நிங்கி நுண்டி நேலகு (2006)
* ஹஸீனா (2006)
* பந்திதுடு (2006)
* ப்ரதீகாரம் (2006)

குறிப்புகள்
-----------

* Profile of Seethadevi at Vasireddy Journal. பரணிடப்பட்டது 2011-07-22 at the வந்தவழி இயந்திரம்

1. ↑  "The Hindu : Andhra Pradesh / Hyderabad News : Vasireddy Sita Devi dead". 2013-09-14 அன்று மூலம் பரணிடப்பட்டது. 2017-07-08 அன்று பார்க்கப்பட்டது.
2. ↑  "The Hindu : Andhra Pradesh News : Vasireddy Sita Devi feted". 2012-10-23 அன்று மூலம் பரணிடப்பட்டது. 2017-07-08 அன்று பார்க்கப்பட்டது.

வெளியிணைப்புகள்
---------------

* Obituary பரணிடப்பட்டது 2016-03-03 at the வந்தவழி இயந்திரம் — Andhra Cafe
* Vasireddy Seetadevi Online Telugu Novels
**செங்கல்பட்டு கொலவை ஏரி** (*Kolavai Lake*) செங்கல்பட்டு மாவட்டத்தில், செங்கல்பட்டு நகரில் அமைந்துள்ளது. இது இம்மாவட்டத்தின் இரண்டாவது மிகப்பெரிய ஏரியாகும். மதுராந்தகம் ஏரி முதலிடத்தில் இருக்கிறது. இந்த ஏரியானது செங்கல்பட்டு இரயில் நிலையத்தின் அருகிலேயே உள்ளது.

அமைவிடம்
--------

கொலவை ஏரியின் காலை நேர ரம்மியமான தோற்றம்
இந்த ஏரியானது சென்னையில் இருந்து சுமார் 60 கி.மீ. தொலைவில் அமைந்திருக்கிறது. சென்னையிலிருந்து தென் தமிழகத்திற்கு செல்லும் அனைவரும் கண்டுகளிக்கும் வகையில் சாலையில் அருகிலேயே அமைந்துள்ளது. சென்னையிலிருந்து 1 மணி நேரத்தில் பேருந்தில் செல்லலாம்.

போக்குவரத்து
------------

இதன் அருகில் பரனூர் மற்றும் செங்கல்பட்டு தொடர் வண்டி நிலையங்கள் அமைந்துள்ளன. இதன் வழியாக தென்தமிழகத்திற்கு செல்லும் தொடருந்துகள் அனைத்தும் இயக்கப்படுகின்றன.

நிலை
----

எப்போதும் நீர் நிறைந்து காணப்படும் இவ்வேரி தற்போது தண்ணீர் குறைந்து காணப்படுகிறது. இதற்குக் காரணம் ஏரியை ஆக்கிரமித்து கட்டிடங்களை கட்டி வருவதாலும், பலர் இதன் அருகில் தொழிற்சாலைகளைக் கட்டுவதாலும் ஆகும்.

பயன்பாடு
--------

சென்னையில் கோடைக் காலத்தில் ஏற்படும் தண்ணீர் பற்றாக்குறையை சமாளிக்கவும், தொழிற்சாலைகளின் தேவையை பூர்த்தி செய்யவும் இந்த ஏரியிலிருந்து தண்ணீர் எடுக்கப்படுகிறது.

சுற்றுலாத்தலம்
--------------

ஒரு சுற்றுலாத் தலமாக இந்த ஏரி விளங்குகிறது.

மேற்கோள்கள்
-----------

1. ↑   "செங்கல்பட்டு கொலவை ஏரி". தினமணி (செப்டம்பர் 24, 2013)

புற இணைப்புகள்
--------------

* Governmentality: Panacea from Chaos, Why the Fisher Folk of Kolavai Lake Want the Government to Regulate Them
**தகுர்பாரி கோயில்** (*Thakurbari Temple*) இந்தியாவின் சிக்கிம் மாநிலம் காங்டாக் நகரத்தின் மையப்பகுதியில் அமைந்துள்ள ஓர் இந்து கோவிலாகும். சிக்கிமில் உள்ள பழமையான இந்து கோவில்களில் இதுவும் ஒன்றாகும். சிக்கிமின் முற்கால மன்னர்கள் நன்கொடையாக வழங்கிய நிலத்தில் 1935 ஆம் ஆண்டில் இக்கோயில் கட்டப்பட்டுள்ளது.  கோயிலில் கிட்டத்தட்ட அனைத்து முக்கிய தெய்வங்களும் இங்கு வைக்கப்பட்டுள்ளன. காங்டாக்கின் இந்து சமூகத்தினை ஒன்றிணைக்கும் ஒரு முக்கிய மையமாகவும் இக்கோயில் உருவெடுத்துள்ளது.
1945-47 ஆம் ஆண்டு காலகட்டத்தில் கோயில் ஒரு பெரிய கோயில் வளாகமாக மேம்படுத்தப்பட்டது. 

2011 ஆம் ஆண்டில், கோயில் வளாகம் பல்நோக்கு மண்டபம் மற்றும் நூலகத்தை உள்ளடக்கியதாக மேம்படுத்த திட்டமிடப்பட்டது.. 2015 ஆம் ஆண்டு பிப்ரவரி நிலவரப்படி கோயிலானது நிதி பற்றாக்குறையால் முழுமையடையாமல் நிறுத்தப்பட்டிருந்தது.

மேற்கோள்கள்
-----------

1. ↑
2. ↑  "Gangtok Tourist Attractions". Gangtok Hotels. 18 February 2013 அன்று மூலம் பரணிடப்பட்டது. 2 October 2011 அன்று பார்க்கப்பட்டது.
3. ↑  "Thakurbari to be completed within a year". iSikkim.com. 8 February 2011. 2 October 2011 அன்று பார்க்கப்பட்டது.
**தக்கலப்பள்ளி புருசோத்தம ராவ் (Thakkalapalli Purushothama Rao)** (பிறப்பு : 1937 மார்ச் 20) இவர் ஓர் இந்திய அரசியல்வாதியாவார். 1993 முதல் 1994 வரை ஆந்திர அரசின், சாலைகள், கட்டிடங்கள் மற்றும் துறைமுகங்களுக்கான அமைச்சராக இருந்தார்.  தற்போது இவர் தொலைதூர உள்துறை பகுதி மேம்பாட்டுக்கான உயர் சக்தி குழுவின் தலைவராக உள்ளார்.

ஆரம்பகால வாழ்க்கை மற்றும் அரசியல் வாழ்க்கை
------------------------------------------

இராவ் ஒரு பணக்கார அரச குடும்பத்தில் 1937 மார்ச் 20, அன்று ஐதராபாத் மாநிலத்தின் வாரங்கல் மாவட்டத்தின் கொங்கபகா கிராமத்தில் பிறந்தார். இருபத்தைந்து வயதில் இவர் வர்தனாபேட்டை சமிதியின் தலைவராக தேர்ந்தெடுக்கப்பட்டார். பின்னர், வர்தனாபேட்டை தொகுதியில் இருந்து 4 மற்றும் 5 வது சட்டமன்றத்திற்கு தேர்ந்தெடுக்கப்பட்டார்.  1989இல் இவர் வாரங்கல் தொகுதியில் இருந்து தேர்ந்தெடுக்கப்பட்டார்.  1969ஆம் ஆண்டில், ராவ் தெலங்காணா வரைபடத்தை மாநில சட்டசபையில் வெளியிட்டார். மேலும் இவர் 1969 தெலங்காணா இயக்கத்தின் போது தெலங்காணா முற்றிலும் பிரிந்ததற்கான காரணமாக இருந்தார். மேலும் இவர் மாணவர் கருத்துக்களை ஆதரித்தார்.  1972ஆம் ஆண்டில், எம். சிறீதர் ரெட்டியின் தலைமையில் எஸ்.டி.பி.எஸ்ஸைச் சேர்ந்த அனைத்து வேட்பாளர்களும் சட்டமன்றத் தேர்தலில் போட்டியிட்டனர். இருப்பினும், திரு. ராவ் மட்டுமே வாரங்கல் மாவட்டத்தின் வர்தனாபேட்டை தொகுதியில் இருந்து தேர்ந்தெடுக்கப்பட்டார். மீதமுள்ளவர்கள் தோற்கடிக்கப்பட்டனர்.

2004 ல் மாவோயிஸ்டுகளுடன் அமைதிப் பேச்சு
---------------------------------------

ஒய்.எஸ். ராஜசேகர ரெட்டியை மாவோயிஸ்டுகளுடன் சமாதானப் பேச்சுவார்த்தை நடத்த வற்புறுத்துவதில் ராவ் முக்கிய பங்கு வகித்தார். சமாதானப் பேச்சுவார்த்தைகளின் போது அரசாங்க பிரதிநிதியாகவும் இருந்தார். காந்திஜியின் கொள்கைகளை பரப்புவதற்காக இந்திய தேசிய காங்கிரசு கட்சி இவரை ஆந்திரப் பிரதேச காங்கிரசு குழுவின் காந்திபாதத்தின் தலைவராக்கியுள்ளது. அறிவார்ந்த வட்டங்களில் இவர் காந்திய மார்க்சிஸ்ட் என்று அழைக்கப்படுகிறார் 

டாக்டர் பாபாசாகேப் அம்பேத்கர் திறந்தநிலை பல்கலைக்கழகம் 2008 ஆம் ஆண்டில் இவர் சமூகத்திற்கு செய்த சேவைக்காக முனைவர் பட்டம் வழங்கியது.

குறிப்புகள்
-----------

1. ↑  "A Century of Politics in Andhra Pradesh". *Scribd.com*. 2010-09-03 அன்று பார்க்கப்பட்டது.
2. ↑  "Officials should visit villages". *The Hindu*. 2010-03-27. 2012-10-20 அன்று மூலம் பரணிடப்பட்டது. 2010-09-03 அன்று பார்க்கப்பட்டது.
3. ↑  "Key Highlights of General Election, 1967, to the Legislative Assembly of Andhra Pradesh" (PDF). *Election Commission of India*. 2010-09-03 அன்று பார்க்கப்பட்டது.
4. ↑  "Key Highlights of General Election, 1989, to the Legislative Assembly of Andhra Pradesh" (PDF). *Election Commission of India*. 2010-09-03 அன்று பார்க்கப்பட்டது.
5. ↑  "1969 Movement". Telangana Development Forum - India. 28 July 2011 அன்று மூலம் பரணிடப்பட்டது. 2 September 2010 அன்று பார்க்கப்பட்டது.
6. ↑  "puliveeranna.com - Shri Puliveeranna's Contribution to Telangana". 2010-09-03 அன்று பார்க்கப்பட்டது.
7. ↑  "Gandhi Patham". 2010-09-03 அன்று பார்க்கப்பட்டது.

வெளி இணைப்புகள்
---------------

* The Hindu : States Andhra Pradesh பரணிடப்பட்டது 2012-10-20 at the வந்தவழி இயந்திரம்
* TELANGANA DEVELOPMENT FORUM (INDIA)
* Shri Puliveeranna's Contribution to Telangana
* The Hindu: Andhra Pradesh / Karimnagar News பரணிடப்பட்டது 2012-11-08 at the வந்தவழி இயந்திரம்
**கொலராடோ ஆறு** (*Colorado River*) சிவப்பு ஆறு எனவும் அழைக்கப்படுகிறது. ஐக்கிய அமெரிக்காவின் தென்மேற்கு பகுதியிலும் மெக்சிகோவின் வடமேற்கு பகுதியிலும் பாயும் இதன் நீளம் 2330௦ கிமீ ஆகும். ராக்கி மலைத்தொடரின் வறண்ட மேற்கு பகுதியின் தென் பகுதி இவ்வாற்றினால் பலன் பெறுகிறது. கிராண்ட் ஏரியில் உற்பத்தியாகி கலிபோர்னியா குடாவில் கலக்கிறது. அளவுக்கதிகமான அளவில் இந்த ஆற்றுநீர் பாசனத்திற்கு எடுக்கப்படுவதால் மெக்சிகோ பகுதி ஆறு வறண்டு பெரும்பாலான நேரங்களில் கடலை அடைவதில்லை.

629,100 சதுர கிமீ பரப்பு நிலம் கொலராடோ ஆற்றால் வடிகால் வசதி பெறுகிறது. இதன் மொத்த நீர் ஓட்டம் வறட்சி காலங்களில் ௧௧௩ மீ\வினாடி ஆகும். வெள்ள காலங்களில் 28,000 மீ3/வினாடி ஆகும். இதன் கீழ்பகுதியில் கட்டப்பட்ட பெரிய அணைகளால் நீர் ஓட்டம் 2,000 மீ3/வினாடி (71,000 cu ft/s) மேல் இருப்பது அரிதாகும். 1903-34. கால அளவில் இதன் சராசரி ஓட்டம் 620 m3/s ஆக இருந்தது. 1951-80, கால அளவில் இதன் சராசரி ஓட்டம் 110 m3/s (3,900 cu ft/s) அளவுக்கும் குறைவானதாகும்.

அரிசோனா மாநிலத்தில் கொலராடோவின் குதிரைலாட வளைவு தோற்றம்
கிராண்ட் கேன்யன் வழியே செல்லும் கொலராடோ
ஊவர் அணை இந்த ஆற்றின் குறுக்கே கட்டப்பட்டுள்ளது. இந்த ஆறு அமெரிக்க நாட்டின் நெவாடா மாநிலத்தையும் அரிசோனா மாநிலத்தையும் இவ் ஆறு பிரிக்கிறது.

மேற்கோள்கள்
-----------
**பெரவள்ளூர் சுந்தரராஜ பெருமாள் கோயில்** தமிழ்நாட்டில் சென்னை மாவட்டம், பெரவள்ளூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சுந்தரராஜ பெருமாள், சுந்தரவள்ளி தாயார் சன்னதிகளும், விநாயகர், ஆண்டாள், கருடவாழ்வார், ஆஞ்சநேயர் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி இரண்டு காலப் பூசைகள் நடக்கின்றன. மார்கழீ மாதம் தனூர் பூஜை-30 முக்கிய திருவிழாவாக நடைபெறுகிறது. புரட்டாசி மாதம் நவராத்திரி-9 திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தீர்த்த மலை தீர்த்தகிரிசுவரர் கோயில்** என்பது தர்மபுரி மாவட்டம், அரூருக்கு அருகில் உள்ள தீர்த்தமலையில் உள்ள சிவன் கோயிலாகும். இக்கோயில் அமைந்துள்ள மலையும் அடிவாரத்தில் உள்ள ஊரும் தீர்த்த மலை என்றே அழைக்கப்படுகின்றன. கோயில் உள்ள முருகன் மீது அருணகிரிநாதர் நான்கு பாடல்கள் பாடியுள்ளார்.

கோயிலின் பழமை
-------------

இக்கோயிலில் பல கல்வெட்டுகள் காணப்படுகின்றன என்றாலும் இவற்றில் பழமையான கல்வெட்டு மேலைக் கங்க மன்னனான *மல்லிதேவ மகாராசர்* என்ற மன்னன் இந்த இறைவனுக்கு *ஆலம்பாடி* என்ற சிற்றூரை தானமாக அளித்த கி.பி ஆறாம் நூற்றாண்டு கல்வெட்டே பழமையானதாக உள்ளதால் இக்கோயில் ஆறாம் நூற்றாண்டுக்கு முற்பட்டக் கோயிலாகும். இதுவே தரும்புரி மாவட்டத்தில் தற்போது உள்ள கோயில்களில் பழமையானது ஆகும்.

தலபுராணம்
---------

தீர்த்தகிரிப் புராணம் கி.பி 16 ஆம் நூற்றாண்டில் *சைவ எல்லப்ப நாவலர்* என்பவரால் எழுதப்பட்டது.

தீர்த்தங்கள்
------------

தீர்த்த மலையில் *இராம தீர்த்தம்*, *அகத்திய தீர்த்தம்*, *அக்கினி தீர்த்தம்*, *குமார தீர்த்தம்*, *கௌரி தீர்த்தம்* ஆகிய ஐந்து தீர்த்தங்கள் உள்ளன. இதில் இராம தீர்த்தம் ஒரு பாறையின் உச்சியில் இருந்து எப்போதும் கொட்டிக் கொண்டிருக்கும் கோடைக் காலத்திலும் இந்த தீர்த்தம் கொட்டுவது நின்றதில்லை என்பது இதன் சிறப்பு.

மேற்கோள்கள்
-----------

1. ↑  "தீர்த்தமலை, தர்மபுரி". *கட்டுரை*.. 16 அக்டோபர் 2016 அன்று பார்க்கப்பட்டது. External link in `|publisher=` (உதவி)
2. ↑  இரா. இராமகிருட்டிணன் (2016). *தகடூர் நாட்டுத் திருக்கோயில்கள்*. சென்னை: நாம் தமிழர் பதிப்பகம். பக். 76.

* கோயில் பற்றி தினமலர் நாளிதழ்
**முதலாம் கோபாலன்** என்பவர் பாலப் பேரரசினை வங்காளத்தில் கி.பி 8-ம் நூற்றாண்டில் நிறுவினார். இவரது பெயரில் உள்ள கடைசியில் உள்ள **பால** என்னும் சொல் **பாதுகாவலன்** என்பதை குறிக்கும். இவரை தொடர்ந்து அரசாள வந்தவர்கள் **பால** என்னும் அடைமொழியை கொண்டனர். இவர் கி.பி 750-ஆம் ஆண்டில் மக்களால் தேர்ந்தெடுக்கப்பட்டு பதவிக்கு வந்தார். இவர் தான் வங்காளத்தின் முதல் சுதந்திர அரசன் அவார்.

தொடக்கம்
--------

கோபாலனின் தெளிவான வாழ்கையை பற்றி மூலம் கிடைக்கப் பெறவில்லை. இவரைப் பற்றி பிற்காலத்திய இலக்கிய மேற்கோள்களிலும் கல்வெட்டுகளிலும் மட்டுமே தகவல்கள் கிடைத்திருகின்றன. இவரின் தந்தைப் பெயர் வப்யாதா மற்றும் இவரது பாட்டனார் பெயர் தயிதவிஷ்ணு. இத்தகவல்கள் கலிம்பூர் செப்பு பட்டயத்தில் கண்டெடுக்கப்பட்டது.

தேர்தல்
-------

**கௌட** மன்னன் **சௌசாங்கா** இறந்த பிறகு வங்காளத்தில் சரியான ஆட்சி ஒரு நூற்றாண்டு காலமாக அமையவில்லை. குழப்பமும் அராஜகமும் நிறைந்த காலமாக இருந்தது. இந்த காலகட்டத்தை சமஸ்கிருதத்தில் **மிட்ச சயனம்** என கலிம்பூர் பட்டயம் குறிபிட்டுள்ளது. இந்த காலகட்டத்தில் தான் கோபால கி.பி 750-இல் ஆட்சியை கைப்பற்றினார். இவர் நேரிடையாக மக்களால் தேர்ந்தெடுக்கப்பட்டதாக திபெத்திய பௌத்தர் **இயாமா தரந்தா**, 800 ஆண்டுகளுக்கு பின்னர், கூறியுள்ளார். ஆனால் ஒரு சிலர் கோபால தேர்ந்தெடுக்கப்பட்ட பிரதிநிதிகளால் அரசனாக முடிசூட்டப்பட்டார் எனவும் கூறுகின்றனர்.

ஆட்சிகாலம்
----------

தர்மபாலவின் கீழ் பாலப் பேரரசு
கோபால 27 வருடங்கள் ஆட்சி செய்த பின் தனது எண்பதாவது அகவையில் இறந்தார் என "**மஞ்சுசிரிமுலகல்பா**" என்னும் நூல் கூறுகிறது. இவருடைய வாழ்க்கை பற்றி முழுமையாக தெரியவில்லை. ஆனால் இவர் இறக்கும் போது இவருடைய மகனான தர்மபாலவிற்கு ஒரு பெரும் சாம்ராஜ்யத்தை ஒப்படைத்து விட்டு சென்றார். தர்மபால தன் தந்தை விட்டு சென்ற அரசை இன்னும் வளர்த்து அக்கால இந்தியாவில் ஒரு பேரரசாக உருமாற்றினார்.

மதம்
----

இவர் பௌத்த மதத்தை சேர்ந்தவர் ஆவார்.

சான்றுகள்
---------

1. ↑  AM Chowdhury, Dynastic History of Bengal, Dhaka, 1967
2. ↑  Pramode Lal Paul (1939). *The Early History of Bengal*. Indian History. Indian Research Institute. பக். 36. Archived from the original on 2014-03-29.. பார்த்த நாள்: 2014-03-28.
**சதுர்வேதமங்கலம் ருத்ரகோடீசுவரர் கோயில்** தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் சிவகங்கை மாவட்டத்தில் சதுர்வேதமங்கலம் என்னுமிடத்தில் அமைந்துள்ளது.நான்கு வேதங்களை ஓதுகின்ற வேத விற்பன்னர்களுக்கு தானமாக வழங்கப்பட்ட ஊராதலால் இப்பெயர் பெற்றது. சூரிய, சந்திர தீர்த்தம் கோயிலின் தீர்த்தங்களாகும். கடல் மட்டத்திலிருந்து சுமார் 58 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°36'07.1"N, 80°03'41.4"E (அதாவது, 12.601970°N, 80.061503°E) ஆகும்.

இறைவன், இறைவி
-------------

இக்கோயிலின் மூலவராக ருத்ரகோடீசுவரர் உள்ளார். கோடி ருத்ரர்களும் இவரை வணங்கியதால் இவர் ருத்ரகோடீசுவரர் என்றழைக்கப்படுகிறார். இறைவி ஆத்மநாயகி ஆவார். கோயிலின் தல மரம் எலுமிச்சை ஆகும். முத்துவடுகு சித்தர் இங்குள்ள இறைவனைப் பாடியுள்ளார்.

அமைப்பு
-------

ராஜ கோபுரம் ஐந்து நிலைகளைக் கொண்டு அமைந்துள்ளது. ஆவணி, மாசி மாதங்களில் இறைவன்மீது சூரிய ஒளி விழுகிறது. இத்தலத்தில் பிரம்மா மலை வடிவில் காணப்படுகிறார். இத்தல விநாயகர் சித்தி விநாயகர் எனப்படுகிறார். திருச்சுற்றில் இறைவனின் சன்னதிக்கு முன்பாக சரபேசுவரர் சன்னதி உள்ளது. யாகம் நடத்துவது தொடர்பாக ஒரு முறை பிரம்மா, துர்வாசரின் சாபத்திற்கு ஆளானார். சாப விமோசனத்திற்காக பல சிவத் தலங்களுக்குச் சென்றார். அப்போது ஆங்கீரசர் என்னும் முனிவரைக் கண்டார். அவரது ஆலோசனையின்படி சிவனை வணங்கி சாபம் நீங்கப் பெற்றார்.

விழாக்கள்
---------

மாசியில் 10 நாள்கள் பிரம்மோற்சவம் நடைபெறுகிறது. இறைவிக்கு பௌர்ணமியில் விளக்கேற்றி அபிசேகம் நடத்தப்படுகிறது.

மேற்கோள்கள்
-----------

1. 1 2 3  அருள்மிகு ருத்ரகோடீஸ்வநாதர் திருக்கோயில், தினமலர் கோயில்கள்
**வேதாந்த சாரம் (நூல்)** எனும் சமசுகிருத மொழி நூலினை எழுதியவர் ஸ்ரீ சதானந்தர் ஆவார். சமசுகிருத மொழியில் 227 சுலோகங்களுடன் அமைந்த இந்த அத்வைத வேதாந்த நூலை தமிழில் மொழிபெயர்த்தவர் திருமதி. கல்யாணி வெங்கட்ராமன்...இராமகிருஷ்ண மடத்தினர் இந்நூலை 27-02-2009-இல் வெளியிட்டுள்ளனர்.

நூலாசிரியரின் காலம்
-------------------

இந்நூலின் ஆசிரியரான ஸ்ரீ சதானந்தரின் முழுமையான வரலாறு கிடைக்கவில்லை. இருப்பினும் இவர் 15-ஆம் நூற்றாண்டின் பிற்பகுதியிலோ அல்லது 16-ஆம் நூற்றாண்டின் முற்பகுதியிலோ வாழ்ந்திருக்கக் கூடும் என *சுபோதினீ* எனும் வேதாந்த நூலுக்கு விளக்கவுரை எழுதிய நரசிம்ம சரசுவதியின் பரமகுருவாக ஸ்ரீ சதானந்தர் இருந்தவர் என அத்வைத வேதாந்த அறிஞர்கள் கருதுகின்றனர்.

நூலின் உரையாசிரியர்கள்
----------------------

இந்நூலுக்கு ஆறு விளக்க உரை நூல்கள் எழுதப்பட்டுள்ளது.

1. ஸ்ரீ அபதேவர் எழுதிய *பால போதினீ*
2. ஸ்ரீ நரசிம்ம சரசுவதி எழுதிய *சுபோதினீ*
3. ஸ்ரீ இராமதீர்த்தர் எழுதிய வித்வன் *மனோரஞ்சனீ*
4. ஸ்ரீ இராமச்சந்திரானந்த சரசுவதி எழுதிய *வேதாந்த சார வியாக்கியானம்*
5. *வேதாந்த சார டீகா* (குறிப்புகள்)
6. *வேதாந்த சார டிப்பணீ* (அடிக்குறிப்புகள்)

ஐந்து மற்றும் ஆறுக்கான விளக்க உரை நூலாசிரியர்கள் விவரம் தெரியவில்லை.

நூலின் உள்ளடக்கம்
-----------------

வேதாந்தம் எனப்படும் உபநிடதம், பிரம்ம சூத்திரம் மற்றும் பகவத் கீதை ஆகியவற்றில் கூறியுள்ள பிரம்மத்தைக் குறித்து விவரிப்பதுடன், அந்த பிரம்மத்தை அடையத் தக்க வழிகளை விளக்குகிறது.

ஆத்ம ஞானத்தை அடைய விரும்பும் சீடன், மனத்தூய்மை, புலனடக்கம், பொறுமை மற்றும் அகிம்சை போன்ற நற்பண்புகளுடன், விவேகம், வைராக்கியம் மற்றும் முமுச்த்துவம் (தொடர் சாதனை செய்தல்) ஆகிய குணங்களுடன் குருவை அடைந்து, வேதாந்த சாத்திரங்களை சிரவணம் (கேட்டல்), செய்து, பின் கேட்டதை மனனம் (மனதில் சிந்தித்தல்) செய்து, மனதில் உள்ள அக்ஞானம் நீங்கி ஆத்மாவைக் குறித்த ஞானத்தை அடைந்து, அந்த ஞானத்தை மனதில் தொடர்ந்து நிதித்யாசனம் செய்து சீவ முக்தி நிலையை அடைந்து, வினைப்பயன் முடிந்து உடலை துறந்த பின், மறு பிறப்பற்ற விதேக முக்தி அடைகிறான்.

நூலின் சிறப்பு
--------------

இந்நூலில் பிரம்ம தத்துவத்தை குறித்த தத்துவமசி என்ற மகாவாக்கியம், மற்றும் அஹம் பிரம்மாஸ்மி என்ற மகாவாக்கியம் ஆகிய வேதாந்த மகாவாக்கியங்களை எளிமையாக எடுத்துரைக்கிறது. பதஞ்சலி முனிவர் அருளிய சமாதியின் இரண்டு நிலையான நிர்விகல்ப சமாதி மற்றும் சவிகல்ப சமாதி விரிவாக விளக்கப்பட்டுள்ளது. மேலும் இந்நூலில் இரண்யகர்பன், ஐம்பூதங்கள் குறிப்பிட்ட விகிதத்தில் கலந்து பஞ்சீகரணத்தால் எவ்வாறு பிரபஞ்சம் மற்றும் சீவராசிகள் தோன்றுகிறது என்பது குறித்தும், அத்யாரோபம், அபவாதம், அறியாமை, கர்மேந்திரியங்கள், ஞானேந்திரியங்கள் குறித்தான வேதாந்த கலைச்சொற்கள் எளிமையாக விளக்கப்பட்டுள்ளது.

மேற்கோள்கள்
-----------

1. ↑   பரணிடப்பட்டது 2016-03-04 at the வந்தவழி இயந்திரம்\
2. ↑  "காப்பகப்படுத்தப்பட்ட நகல்". 2014-06-22 அன்று மூலம் பரணிடப்பட்டது. 2014-06-01 அன்று பார்க்கப்பட்டது.

வெளி இணைப்புகள்
---------------

* வேதாந்த சாரம் (தமிழில்)
* வேதாந்த சாரம் உரை தமிழில் கேட்க
* வேதாந்த அறிமுகம் உரை தமிழில் கேட்க
**சத்தி கவசம்** என்னும் தமிழ்நூல் 12 பாடல்கள் கொண்டது. அதிவீரராம பாண்டியர் எழுதிய காசி காண்டம் என்னும் நூலின் 72ஆம் அத்தியாயம் வச்சிர பஞ்சர கவசம். இதனைச் சத்தி கவசம் என்றும் கூறுவர். நூலின் காலம் 16ஆம் நூற்றாண்டு.

துர்க்கன் என்னும் அரக்கனை அம்மை அழித்து நின்ற நிலையில் துர்க்கை எனப்பட்டாள். துர்க்கையை வணங்கிய முகுந்தன் முதலான தேவர்கள் இந்தக் கவசத்தைச் சொன்னார்களாம். 

துர்க்கையின் உடம்பிலுள்ள ஒவ்வொரு உறுப்பும் இன்னின்ன அம்சம் என்று கூறி அது தன்னைக் காக்கவேண்டும் என்று கூறுவது சத்திகவசம்.

எடுத்துக்காட்டுப் பாடல்
அங்கையிற் கரகம் தாங்கும் பிரமணி அருளி னோடும்
துங்க என் சென்னி காக்க, வயிணவி துகள் இல் ஆகம்
எங்கணும் காக்க; செய்ய ஏந்தெழில் உருத்தி ராணி 
தங்கும் எண் திசையும் அன்பு தழைத்திட இனிது காக்க. (முதல் பாடல்)
1865 முதல் காசி காண்டம் நூல் பலரால் பதிப்பிக்கப்பட்டு வெளிவந்துள்ளது. சத்தி கவசம் படித்தால் நோய் அண்டாது, திருமணம் ஆகும், வெற்றி கிட்டும் என்றெல்லாம் நம்பி இந்தக் கவசத்தை மனப்பாடம் செய்து பாடுவர்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005
* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
**அனகா ஜெ. கோலத்** (*Anagha J. Kolath*) என்பவர் இந்தியாவின் கேரளாவைச் சேர்ந்த மலையாள மொழிக் கவிஞர் ஆவார். இவர் 2022 இல், சாகித்திய அகாதமியின் யுவ புரஸ்கார் விருதினைப் பெற்றார்.

சுயசரிதை
--------

அனகா ஜே. கோலத் 1994ஆம் ஆண்டு, கேரளாவின் கோட்டயம் மாவட்டத்தில் உள்ள பாலாவில் உள்ள கோலத் வீட்டில், வங்கி அதிகாரியான கே. என். ஜெயச்சந்திரன் மற்றும் பள்ளி ஆசிரியை பி. ஜி. சியாமளாதேவி ஆகியோரின் மூன்று மகள்களில் இளையவராகப் பிறந்தார்.

அனகா தனது ஆரம்பக் கல்வியைப் பாலா சக்தி விலாசம் என். எஸ். எஸ். பள்ளியில் பயின்றார். கிட்டாங்கூர் என். எஸ். எஸ். மேனிலைப் பள்ளியில் மேல் நிலைக் கல்வியில் தேர்ச்சி பெற்ற பிறகு, திருவனந்தபுரத்தில் உள்ள அரசு மகளிர் கல்லூரியில் ஆங்கிலத்தில் இளங்கலைப் பட்டம் பெற்றார். சங்கனாச்சேரி கல்லூரியில் முதுகலைப் பட்டப்படிப்பை முடித்த அனகா, மலையாளத்தில் முதுகலைப் படிப்பதற்காகக் கடப் பள்ளியில் பயின்றார்.

இலக்கிய வாழ்க்கை
----------------

இரண்டாம் வகுப்பில் படிக்கும் போது அனகா தனது முதல் கவிதையை எழுதினார். கவிதைகள் எழுதுவதோடு மட்டுமின்றி கவிதைகளை வாசிப்பதிலும் வல்லவர். சிறுவயதிலிருந்தே குருவாயூர் தேவஸ்தானம் நடத்தும் நாராயணீயம், பூந்தானம் பாராயணம் ஆகிய போட்டிகளில் பங்கேற்றுள்ளார். 2013-ல், குருவாயூர் கோவிலிலிருந்து இவருக்குச் சுவர்ண முத்திரை (தங்கப் பதக்கம்) வழங்கப்பட்டது. ஒரு முன்னணி மலையாள தொலைக்காட்சியில் கவிதை வாசிப்புப் போட்டியில் மூன்றாவது இடத்தையும் வென்றுள்ளார்.

வெளியீடுகள்
-----------

தன் கவிதைகளைத் தொகுத்து வெளியிடத் தயங்கிய அனகாவை கட்டாயப்படுத்தி கவிதையை வெளியிடச் செய்து அதற்குத் தேவையான உதவிகளைச் செய்தவர் எழுத்தாளர் கே.ஜெயக்குமார். சுமார் 30 கவிதைகள் *நான் அறிந்த காதல்* என்ற தலைப்பில் அனகாவின் முதல் கவிதைத் தொகுப்பாக 2014-ல் வெளியிடப்பட்டது. 51 கவிதைகளுடன் *காவ்யாமிர்தம்* என்ற கவிதைப் பாடல் ஒலித் தட்டாக வெளியிடப்பட்டுள்ளது. இவர் 2020-ல் சாகித்திய அகாதமியின் இணையவழி கவியரங்கில் (கவிதை விவாத மேடை) கலந்துகொண்டார்.

கவிதை மட்டுமின்றி, இதழ்கள் மற்றும் இணையத்தில் கதைகள் மற்றும் கட்டுரைகள் எழுதுவதில் அனகா தீவிரமாக உள்ளார்.

விருதுகளும் கௌரவங்களும்
-----------------------

சிறந்த கவிதைக்கான அனைத்திந்திய வானொலி யுவவாணி விருது, பன்னாட்டுத் தாய்மொழி தினம்-2014, அங்கணம் கவிதா விருது (2014) கல்லூரி மாணவர்களுக்கான கே. எம். சுகுமாரன் நினைவு விருது (2014) மற்றும் புனலூர் பாலன் கவிதை விருது (2020) உள்ளிட்ட பல விருதுகளை அனகா பெற்றுள்ளார். 2022-ல், இவர் தனது *மெழுகுத்திரிக்கு சுவந்தம் தீப்பெட்டி என்ற* கவிதைத் தொகுப்பிற்காகச் சாகித்திய அகாதமியின் யுவ புரஸ்கார் விருது பெற்றார்.

மேற்கோள்கள்
-----------

1. 1 2 3 4 5 6 7 8 9  Daily, Keralakaumudi. "അനഘയുടെ അക്ഷരങ്ങൾ". *Keralakaumudi Daily* (மலையாளம்). 2022-08-24 அன்று பார்க்கப்பட்டது.
2. 1 2 3  "കഥാകൃത്ത് സേതുവിനും കവി അനഘ ജെ കോലത്തിനും കേന്ദ്ര സാഹിത്യ അക്കാദമി പുരസ്‌കാരം » Newsthen" (மலையாளம்). 2022-08-24. 2022-08-25 அன்று பார்க்கப்பட்டது.
3. ↑  "A little wordsmith par excellence - Times of India". *The Times of India* (ஆங்கிலம்). 2022-08-24 அன்று பார்க்கப்பட்டது.
4. ↑  "പുനലൂർ ബാലൻ പുരസ്‌കാരം" (மலையாளம்). 2022-08-24 அன்று பார்க்கப்பட்டது.
5. ↑  "On write path". *The New Indian Express*. 2022-08-24 அன்று பார்க்கப்பட்டது.
6. ↑  "Malayalam writers Sethu, Anagha J Kolath bag Sahitya Akademi awards". *OnManorama*. 2022-08-24 அன்று பார்க்கப்பட்டது.
அனகோண்டா என்பது 1997ல் வெளிவந்த அமெரிக்க திகில் சாகச நடவடிக்கை திரைப்படமாகும். லூயிஸ் லோசா இயக்கிய இப்படத்தில் ஜெனிபர் லோபஸ், ஐஸ் கியூப், ஜான் வொயிட், எரிக் ஸ்டோல்ட்ஸ், ஜொனாதன் ஹைட் மற்றும் ஓவன் வில்சன் ஆகியோர் நடித்துள்ளனர். 

இந்தத் திரைப்படம் கலவையான விமர்சனங்களைப் பெற்றது, ஆனால் வசூல் ரீதியாக வெற்றி பெற்றது. இப்படத்தின் வெற்றியின் காரணமாக இப்படத்திற்கு தொடர்ச்சி படங்களும் வெளியிடப்பட்டன.

வரவேற்பு
--------

**அனகோண்டா** திரைப்படம் பொதுவாக எதிர்மறையான விமர்சனங்களையே பெற்றது. சில விமர்சகர்கள் திரைப்படத்தின் கிராப்பிக்ஸ், காட்சியமைப்பு மற்றும் நகைச்சுவைகளை புகழ்ந்தனர், ஆனால் பலர் "மறக்க கூடிய" கதாப்பாத்திரங்கள், தவறுகள் மற்றும் மோசமான தொடக்கத்தை விமர்சித்தனர். 

அழுகிய தக்காளிகள், 50 பேரின் மதிப்பீட்டை அடிப்படையாகக் கொண்டு 40% ஒரு "அழுகிய" மதிப்பீட்டைக் கொண்டுள்ளது.  மெட்டாகிரிடிக் , இந்த திரைப்படத்திற்கு 100 இல் 37 மதிப்பென் மட்டுமே வழங்கியுள்ளது. 

### விருதுகள் மற்றும் பரிந்துரைகள்

| விருது | வகை | நடிகர்கள் | முடிவு |
| --- | --- | --- | --- |
| கோல்டன் ராஸ்பெர்ரி விருது | மோசமான படம் | வெர்னா ஹரா | பரிந்துரைக்கப்பட்டது |
| கரோல் லிட்டில் | பரிந்துரைக்கப்பட்டது |
| லியோனார்டு ரபினோவிட்ஸ் | பரிந்துரைக்கப்பட்டது |
| மோசமான இயக்குனர் | லூயிஸ் லோசா | பரிந்துரைக்கப்பட்டது |
| மோசமான திரைக்கதை | ஹன்ஸ் பாவர் | பரிந்துரைக்கப்பட்டது |
| ஜிம் கேஷ் | பரிந்துரைக்கப்பட்டது |
| ஜாக் எப்ஸ் ஜூனியர். | பரிந்துரைக்கப்பட்டது |
| மோசமான நடிகர் | ஜான் வொயிட் | பரிந்துரைக்கப்பட்டது |
| மோசமான திரை ஜோடி | பரிந்துரைக்கப்பட்டது |
| அனிமேட்டிக் அனகோண்டா | பரிந்துரைக்கப்பட்டது |
| மோசமான புதிய நட்சத்திரம் | பரிந்துரைக்கப்பட்டது |
| சாட்டர்ன் விருது | சிறந்த நடிகை | ஜெனிபர் லோபஸ் | பரிந்துரைக்கப்பட்டது |
| சிறந்த திகில் திரைப்படம் | பரிந்துரைக்கப்பட்டது |
|

### வசூல்

இந்த படம் முதல் வார இறுதியில் $ 16.6 மில்லியனுடன்  முதல் இடத்தை பிடித்தது, மேலும் அடுத்த வாரமும் தொடர்ந்து முதலிடத்தை தக்கவைத்திருந்தது.  மொத்தத்தில், *அனகோண்டா* உலகளவில் $ 136.8 மில்லியன் வசூல் செய்திருந்தது.  இது அதன் பட்ஜெட் ஆன $ 45 மில்லியனை விட மூன்று மடங்கு அதிகமான வசூலை ஈட்டியது.

குறிப்புகள்
-----------

1. ↑  *"Anaconda"*. *அழுகிய தக்காளிகள்*
2. ↑  *"Anaconda"*. *metacritic*
3. ↑  *"Weekend Chart 1"*. *boxofficemojo*
4. ↑  *"Weekend Chart 2"*. *boxofficemojo*
5. ↑  *"Anaconda"*. *boxofficemojo*

வெளி இணைப்புகள்
---------------

* இணையதள திரைப்பட தரவுத்தளத்தில் *அனகோண்டா (திரைப்படம்)*
* ஆல்மூவியில் *அனகோண்டா*
* அழுகிய தக்காளிகளில் *அனகோண்டா (திரைப்படம்)*
சதை ஆற்றல் நுட்பச் சிகிச்சை (ஆங்கிலம்:**Muscle Energy Technique (MET)**) என்பது கைநுட்பச் சிகிச்சையின் ஒரு முக்கியமான சிகிச்சை முறை ஆகும். இம்முறை மூட்டு அசைவு சரி செய்யவும், தசை பிடிப்பு, தசை பலகீனம் மற்றும் இவைகளால் ஏற்படும் வலிகளை சரி செய்யவும் பெரும்பாலும் இயன்முறைமருத்துவர், உடற்பிடிப்பு நிபுணர், மற்றும் தசை எலும்பு மருத்துவ துறை சார்ந்த மருத்துவர்கள் பயன்படுத்துகின்றனர். இதனால் தசை எலும்பு சார்ந்த உடல் செயற்பாடுகள் சீராக்கப்படுகிறது. இந்த சிகிச்சை முறையில் நோயாளிகள் தம் சொந்த தசை சுருக்க செயல்பாட்டை பயன்படுத்தி சிகிச்சை அளிக்கப்படுகிறது.

வரலாறு
------

வரலாற்று ரீதியாக, இதன் நுட்பம் எலும்பு துறை இயக்கவியலில் நோய் கண்டறிதல் மற்றும் சிகிச்சை அளித்தலில் இருந்து வருகிறது. நோயாளி தம் சொந்த தசை இயக்கம் அல்லது செயற்பாட்டு மற்றும் மருத்துவ நிபுணரின் அதற்கு எதிராக, சீராக வரையறைக்குட்பட்ட விசைகளை நோயாளியின் தசையில் ஏற்படுத்தி குறைபாடுகளை சரி செய்யும் முறை ஆகும். இந்த சிகிச்சை முறை முதன்முதலில் 1948 ஆம் ஆண்டு மருத்துவர் பிரீடு மிட்செல் அவர்களால் வரையறுக்கப்பட்டது. தசை ஆற்றல் நுட்ப சிகிச்சை உடல் குறைபாடுகள் குறிப்பாக மூட்டு அசைவு குறைபாடு, தசை இருக்கம், தசை பகுதி பெருக்கம் மற்றும் இவைகளால் ஏற்படும் வலிகளுக்கு தகுந்த சிகிச்சையாக பயன்படுகிறது.

மேற்கோள்கள்
-----------

1. ↑  Chaitow, Leon (2013). *Muscle Energy Techniques + Videos*. Elsevier Science Health Science Division, 2013. பன்னாட்டுத் தரப்புத்தக எண்:978-0702046537. . 
[*தொடர்பிழந்த இணைப்பு*]
2. ↑  Savarese, Robert G. (2003). *OMT Review 3rd Edition*. பக். 135. பன்னாட்டுத் தரப்புத்தக எண்:0967009014.
3. ↑  "Glossary of Osteopathic Terminology" (PDF). American Association of Colleges of Osteopathic Medicine. April 2009. p. 28. 2 அக்டோபர் 2013 அன்று மூலம் (PDF) பரணிடப்பட்டது. 25 August 2012 அன்று பார்க்கப்பட்டது.
**மதராசபட்டினம்** என்பது, முன்னர் மதராசபட்டினம் என்று அழைக்கப்பட்ட இன்றைய சென்னை நகரத்தின் கிபி 1600 முதல் 1947 ஆண்டு வரையிலான கதை கூறும் நூல் ஆகும். நரசய்யா இந்த நூலை எழுதியுள்ளார். பழனியப்பா பிரதர்ஸ் என்னும் பதிப்பகம் இதன் முதற் பதிப்பை 2006 ஆம் ஆண்டில் வெளியிட்டது. இதன் இரண்டாம், மூன்றாம் பதிப்புக்கள் முறையே 2008இலும், 2010இலும் வெளிவந்தன.

நோக்கம்
-------

இந்தியாவில் பிரித்தானியர்களால் உருவாக்கப்பட்ட நகரங்களுள் காலத்தால் முந்தியது மதராசபட்டினம் என்னும் சென்னைதான். இந்நகரம் பல்வேறு முதன்மைகளைக் கொண்டது. இந்நகரைக் குறித்துப் பிரித்தானியரின் குறிப்புக்களிலும், பல்வேறு நூல்களிலும் காணப்படும் பல விவரங்கள் சுவையானவை. இதன் காலத்தில் தோன்றிய முக்கிய நகரங்களான பம்பாய் (மும்பாய்), கல்கத்தா (கொல்கத்தா) ஆகியவற்றிலும் அதிகமாகக் கவனிக்கத்தக்கது இந்நகரம் என்பதை இந்நூலாசிரியர் உணர்ந்துகொண்டது இந்த நூல் எழுதப்பட்டதற்கு ஒரு காரணமாகத் தெரிகிறது. அத்துடன், மதராசபட்டினம் பற்றிய ஆதாரபூர்வமான நிகழ்வுகளைச் சாதாரண சராசரித் தமிழர்கள் தெரிந்துகொள்ள வேண்டும் என்பதற்காகவே இந்நூல் எழுதப்பட்டது என இதன் நூலாசிரியர் கூறுகின்றார்.

உள்ளடக்கம்
----------

இது வரலாற்றுப் பின்னணியில் எழுதப்பட்டிருந்தாலும், ஒரு வரலாற்று நூலாகவன்றி நிகழ்வுகளின் முக்கியத்துக்கு மட்டும் இடம் கொடுத்திருப்பதாக நூலில் சொல்லப்பட்டிருக்கிறது. அத்துடன், அந்நிகழ்வுகளுக்குக் காரணமாக அமைந்த மனிதர்களும் அவர்களது நோக்கும் இந்நூலில் விவரிக்கப்பட்டிருப்பதுடன், பல சுவையான நிகழ்வுகளும் தொகுக்கப்பட்டுள்ளன.

நூலின் உள்ளடக்கம் பின்வரும் 13 அத்தியாயங்களைக் கொண்டது. 14 ஆவதாக அட்டவணைகள் சேர்க்கப்பட்டுள்ளன.

1. கோரமண்டலக்கரை (சாந்தோமின் பிறப்பும் வளர்ச்சியும்)
2. பட்டினப் பிரவேசம் (மதராசபட்டினத்தில் ஆங்கிலேயர் வருகை)
3. கோட்டை சீரமைப்பு மற்றும் சில சம்பவங்கள்
4. நீதிமுறைகளும் நீதிபதிகளும்: வலங்கை இடங்கை ஜாதிச் சக்கரவுகள் மற்றும் இதர மத சம்பந்தமான சச்சரவுகள்
5. துபாஷிகள் மற்றும் நில விஸ்தரிப்பும் போக்குவரத்தும்
6. மதராசபட்டினத்துப் பஞ்சங்களும் அடிமை வியாபாரமும்
7. கம்பெனி காலத்துச் சம்பவங்களும் மனிதர்களும்
8. மதராசபட்டினத்து இந்தியப் பெருந்தகைகள்
9. ஆங்கிலேயர் காலத்துக் கல்வி முறைகளும் அச்சகங்களும்
10. மதராசபட்டினம் கார்ப்பரேஷன் - மேயர் மற்றும் பத்திரிகைகள், வானொலி
11. மதராசபட்டினத்துத் திருத்தலங்கள்
12. மதராசபட்டினத்துச் சரித்திரப் புகழ்பெற்ற இடங்கள், கட்டிடங்கள் மற்றும் தெருக்கள்
13. வானிலை ஆய்வு மையம்; நில அளவு ஆரம்பப் பணிகள்; நூலகம் மற்றும் அருங்காட்சியகம்
14. அட்டவணைகள்

குறிப்புகள்
-----------

1. ↑  நரசைய்யா, 2006. பக். 11.
2. ↑  நரசைய்யா, 2006. பக். 13.
3. ↑  நரசைய்யா, 2006. பக். 9, 10.

உசாத்துணைகள்
------------

* நரசய்யா, *மதராசபட்டினம்*, பழனியப்பா பிரதர்ஸ், சென்னை, 2006.

இவற்றையும் பார்க்கவும்
----------------------

* நரசய்யா - நூலாசிரியர்.
* கடல்வழி வணிகம் - நூலாசிரியர் எழுதிய இன்னொரு நூல்.
**மொனோகுளோனியஸ்** என்பது, ஐக்கிய அமெரிக்காவின் மொண்டானாவில் உள்ள ஜூடித் ஆற்று அமைவுப் பகுதியிலிருந்தும் கனடாவிலிருந்தும் அறியப்பட்ட பிந்திய கிரீத்தேசியக் காலத்தைச் சேர்ந்த செராடொப்சிய தொன்மா ஆகும். இது அடிக்கடி செண்ட்ரோசோரஸ் என்னும் இதை ஒத்த தொன்மாவுடன் குழப்பத்தைத் தருவது உண்டு. சிலர் இவ்விரு பேரினங்களுமே ஒன்றே என்றும், குறிப்பிட்ட எச்சங்கள் வெவ்வேறு வயதுக்குரிய விலங்குகளினதாக இருக்கலாம் என்றும் கருதுகின்றனர்.

மொனோகுளோனியஸ் எட்வார்ட் டிரிங்கர் கோப்பே என்பவரால் பெயரிடப்பட்ட மூன்றாவது செராடொப்சிய தொன்மா ஆகும். முதல் இரண்டும், *ஆகாதூமாஸ்*, *பாலியோனக்ஸ்* என்பனவாகும். இதன் வகை மாதிரி 1876 ஆம் ஆண்டில், மொண்டானாவில், லிட்டில் பிக்ஹோர்ன் போர்க் களத்திலிருந்து 100 மைல்கள் தொலைவில் உள்ள இடத்தில் கண்டுபிடிக்கப்பட்டது. கோப்பே, சில பகுதிகள் தவிர்ந்த விலங்கின் பெரும்பாலான எலும்புகளைக் கண்டுபிடித்தார். கால்கள் மட்டுமே முழுமையாகக் கிடைக்காதவையாகும். அக் காலத்தில் செராடொப்சியன்கள் பற்றி அறிந்திராததால், பெரும்பாலான மண்டையோட்டுத் துண்டுகள் குறித்து அவர் தெளிவற்று இருந்தார். 1889 இல், *டிரைசெராடொப்ஸ்* என்னும் தொன்மா இனம் ஓ. சி. மார்ஷ் என்பவரால் விபரிக்கப்பட்ட பின்னரே, *மொனோகுளோனியஸ்*, *ஆகாதூமஸ்* என்பன பற்றி கோப்பேக்குத் தெளிவு கிடைத்தது.

இவற்றையும் பார்க்கவும்
----------------------

* தொன்மாக்கள் பட்டியல்
* செராடொப்சிடீ
பூந்தி இராச்சியத்தின் கார் அரண்மனை
பூந்தி இராச்சியத்தின் கார் அரண்மனையின் சித்திரசாலை
 யாணை மீது பயணிக்கும் பூந்தி மகாராஜா பாவோ சிங், 1675
பூந்தி மகாராஜா உமேத் சிங்
**பூந்தி சமஸ்தானம்** **பூந்தி இராச்சியம்** (**Bundi State**) இந்தியாவின் கிழக்கில் உள்ள இராஜஸ்தான் மாநிலத்தின் பழைய பூந்தி மாவட்டத்தின் நிலப்பரப்பளவைக் கொண்டது. இந்த இராச்சியத்தை ஹட இராசபுத்திரர் குலம் ஆட்சி செய்தது. இதன் தலைநகரமாக பூந்தி நகரம் இருந்தது. பூந்தி இராச்சியத்தின் பரப்ப்ப்ளவு 5,750 சதுர மைல் ஆகும். இதன் மக்கள் தொகை 2,16,722 ஆகும். 1947=இல் இந்திய விடுதலைக்குப் பின்னர் பூந்தி இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று இந்திய விடுதலைக்குப் பின்னர் பான்ஸ்வாரா சமஸ்தானத்தை இந்தியாவுடன் இணைக்கப்பட்டது

வரலாறு
------

சுக் நிவாஸ் அரண்மனை, ஆண்டு 1900
### மத்தியகாலம்

கிபி 1242-இல் பூந்தி பகுதியை ஜெய்த்திய மீனா இன குலத்தினர் ஆண்டு வந்தனர். இதனை 1342-இல் இராவ் தேவன் என்ற சௌகான் இராஜபுத்திர குலத் தலைவர் கைப்பற்றி ஆண்டார். 1632-இல் ராவ் இராஜா சத்தர் சல் பூந்தி இராச்சிய மன்னரானார். இவர் அவுரங்கசீப் படைகளுடன் வீரமாக போரிட்டு இறந்தார். சத்தர் சல் சிங்கின் மகன் இராவ் பாவோ சிங் (1658–1678) பூந்தி இராச்சிய மன்னரானார். 1707-ஆம் ஆண்டில் முகலாயப் பேரரசர் முதலாம் பகதூர் ஷா, பூந்தி இராச்சிய மன்னர் பூத் சிங்கிற்கு மகாராஜா எனும் பட்டம் வழங்கினார்.

### பிரித்தானிய இந்தியா

1804-இல் மராத்தியப் பேரரசின் கீழ் இருந்த ஓல்கர்களுக்கு எதிராக படையெடுத்த பிரித்தானிய கிழக்கிந்தியக் கம்பெனிக்கு ஆதரவாக பூந்தி மன்னர் இராஜா பிஷண் சிங் (1773–1821) படையுதவி செய்தார். 1895-ஆம் ஆண்டில் பிரித்தானிய இந்தியா கொண்டு வந்த இந்தியத் துணைப்படைத் திட்டத்தின் கீழ் பான்ஸ்வாரா இராச்சியம், பிரித்தானிய இந்தியா அரசுக்கு ஆண்டுதோறும் திறை செலுத்தும் சமஸ்தானமானது.  இது பிரித்தானிய இந்தியாவின் கட்டுப்பாட்டின் கீழ் இந்தியப் பகுதியில் இருந்த 565 சமஸ்தானங்களில் ஒன்றாகும்.

இந்தியாவுடன் இணைத்தல்
---------------------

1947=இல் இந்திய விடுதலைக்குப் பின்னர் பூந்தி இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று இந்திய விடுதலைக்குப் பின்னர் பான்ஸ்வாரா சமஸ்தானத்தை இந்தியாவுடன் இணைக்கப்பட்டது.

இவற்றையும் பார்க்க
------------------

* சுதேச சமஸ்தானம்
* இந்திய மன்னராட்சி அரசுகளின் பட்டியல்
* துணைப்படைத் திட்டம்
* சுதேச சமஸ்தானங்களின் இணைப்பு ஒப்பந்தம்
* திவான்

மேற்கோள்கள்
-----------

1. ↑  Imperial Gazetteer of India, v. 9, p. 80.
2. ↑  Crump, Vivien; Toh, Irene (1996). *Rajasthan*. London: Everyman Guides. பக். 291. பன்னாட்டுத் தரப்புத்தக எண்:1-85715-887-3.
3. ↑  Sodhi, Jiwan (1999). *A Study of Bundi School of Painting*. India: Abhinav Publications. பக். 29. பன்னாட்டுத் தரப்புத்தக எண்:81-7017-347-7.
4. ↑  Imperial Gazetteer of India, v.9, p. 80-81
5. ↑  [WorldStatesmen - India Princely States K-Z
6. ↑
7. ↑
8. ↑  Princely States of India

வெளி இணைப்புகள்
---------------

* Silver Rupee of Bundi
**சி. கோவிந்தசாமி** (*C. Govindasamy*) என்பவர் ஓர் இந்திய அரசியல்வாதியும், தமிழ்நாடு சட்டமன்ற மேனாள் உறுப்பினரும் ஆவார். இவர் 1989 மற்றும் 2006ஆம் ஆண்டுகளில் நடைபெற்ற சட்டமன்றத் தேர்தல்களில் திருப்பூர் சட்டமன்றத் தொகுதியிலிருந்து, இந்திய பொதுவுடைமைக் கட்சியின் (மார்க்சிஸ்ட்) வேட்பாளராக போட்டியிட்டுத் தமிழ்நாடு சட்டசபைக்கு தேர்ந்தெடுக்கப்பட்டார்.

திராவிட முன்னேற்றக் கழகம், கருணாநிதி தலைமையிலான மாநில அரசாங்கத்தின் நற்செயல்களை பாராட்டியதற்காக, கூட்டம் ஒன்றை ஏற்பாடு செய்ததால், 2010- ஆம் ஆண்டு இந்திய பொதுவுடைமைக் கட்சியிலிருந்து இவர் நீக்கப்பட்டார். 

ஏப்ரல் 2011-ல் நடைபெற்ற தேர்தல்லில் திருப்பூர் தெற்கு தொகுதியில் போட்டியிட்டு, அனைத்திந்திய அண்ணா திராவிட முன்னேற்றக் கழக வேட்பாளர் எம். எஸ். எம். ஆனந்தனிடம் தோல்வியடைந்தார்.

மேற்கோள்கள்
-----------

1. ↑  1989 Tamil Nadu Election Results, Election Commission of India
2. ↑  2006 Tamil Nadu Election Results, Election Commission of India
3. ↑  News Coverage in The Hindu
4. ↑  "2011 Tamilnadu Election Results for Tirupur". 16 May 2011 அன்று மூலம் பரணிடப்பட்டது. 11 June 2011 அன்று பார்க்கப்பட்டது.
**அனக்கோண்டா பாம்பு** தென் அமெரிக்காவிலே நீர்நிலைகளிலும், சதுப்பு நிலங்களிலும் வாழும் மிகப்பெரிய பாம்பினத்தில் ஒன்று. இது பெரும்பாலும் தென் அமெரிக்காவின் வட நாடுகளிலேயே காணப்ப்படுகின்றது (பெரு, கொலம்பியா, பொலிவியா, பிரேசில், வெனிசுலா). இப்பாம்பைப் பற்றி விளக்கமான அறிவு 1992 ஆம் ஆண்டு வரை ஏதும் அதிகமாய் இல்லை.

நன்றாக வளர்ந்த முழுப்பாம்பு சுமார் 8-10 மீ நீளம் இருக்கும் (20-30 அடி), எடையில் 100-200 கிலோ இருக்கும். தடிப்பு 30 செ.மீ இருக்கும். உலகிலேயே எடையில் அதிகமான இடத்தைப் பிடித்திருப்பது இப்பாம்புதான் (ஒன்று 250 கிலோ இருந்ததாக கண்டு இருக்கின்றனர்). இது பெரும்பாலும் எலி, ஆடு, மான், தேப்பிர் என்னும் விலங்கு, சிறு கைமன் என்னும் முதலைகள் மற்றும் பறவைகள் முதலியவற்றை சுற்றி வளைத்து நொறுக்கிக் கொன்று உண்ணும். போவா, மலைப்பாம்பு போன்றே இதுவும் இரையை உண்ணுகின்றது, ஆனால் நீர்நிலைக்கு இழுத்துச்சென்று நீரில் முழுகடித்தும் கொல்லும் என்கிறார்கள். ஒரொவொருக்கால் (எப்பொழுதாவது), மாட்டிக்கொள்ளும் சிறுத்தைப் புலியையும் உண்ணும். 

அனக்கோண்டாவில் பல வகைகள் உள்ளன. அவற்றில் பச்சை நிறம் கொண்டது ஒன்று, மஞ்சள் நிறம் கொண்டது (மஞ்சளும் கருப்பும் கொண்டது) ஒன்று, பொலிவியாவில் 2002 ஆம் ஆண்டில் லுட்ஸ் டிர்க்ஸன் (*Lutz Dirksen*) கண்டுபிடித்த பொலிவிய ஆனக்கொண்டான் ஒன்று, பிரேசிலில் வடகிழக்கே கானப்படும் கருப்பு திட்டுகள் உள்ள வகை ஒன்று. 

தமிழில் ஆனைக்கொன்றான் என்னும் பெயரின் அடிப்படையில் இப்பாம்பிற்கு இப்பெயர் வைக்கப்பட்டதாகச் சொல்லப்படுகிறது.

மேற்கோள்கள்
-----------

1. ↑
2. ↑
**டிரைகைன் மெத்தனோசல்பானேட்** (*Tricaine methanesulfonate*) என்பது ஒரு வெள்ளைநிற மாவு போன்ற வேதியாகும். இது மீன்களுக்கு உணர்வறு (anaesthetic), அமைதியூட்டு (sedative) மருந்தாகப் பயன்படுத்தப்பட்டு வருகிறது. மனிதர்கள் உண்ணப் பயன்படும் வாலுள்ள மீன்களுக்கு அமெரிக்காவால் அங்கிகரிக்கப்பட்ட ஒரே உணர்வறு மருந்தாகும்.

இது ஒரு தசை தளர்விப்பானாகவும் கலங்களுக்குள் கடத்திகள் செயல்படுவதைத் தடுக்கிறது. இதைத் தடுப்பதால் மூளைக்கும் பிற உறுப்புகளுக்கும் உணர்வுகள் கடத்தப்படுவது தடுக்கப்படுகிறது. இது பயன்படுத்தும் அளவு மீனின் தன்மை, அளவு, எடையைப் பொருத்து மாறுபடும். ஆயினும், பயன்படுத்தக் கூடிய அளவாக அறிவிக்கப்பட்டது 60-65 ppm (மில்லியனில் ஒருப்பங்கு).

இது நீரில் எளிதில் கரையக்கூடியது ஆயினும் நீரின் புளிமக்காரத் தன்மையை மாற்றக்கூடியது. இது நீரின் புளிமத்தன்மையைக் கூட்டுவதால் இவை மீனுக்கு நச்சாக மாறும் வாய்ப்புள்ளது. ஆகையால் சோடியம் பைகார்பனேட்டு என்னும் செறிவு மாறாத் தாங்கியைப் பயன்படுத்துவதன் மூலம் புளிமக்கார நிலையை 6.5 - 7.5 க்குள் நிறுத்தி மருந்தைப் பயன்படுத்தலாம். இதை கடல்நீரில் பயன்படுத்தும் போது பெரும்பாலான சமயங்களில் இவை தேவைப்படாமல் போகலாம். ஏனெனில், கடல்நீருக்கு இயற்கையாகவே செறிவு மாறாமல் நிலைநிறுத்தும் தன்மையுடையதாய் இருக்கிறது.

மேற்கோள்
--------

1. ↑   Wayson KA(1976). Studies on the comparative pharmacology and selective toxicity of tricaine methanesulfonate: metabolism as a basis of the selectivity toxicity in poikilotherms. J Pharmacol Exp Ther 198(3):695-708. [PubMed]
2. ↑  www.research.cornell.edu/CARE/documents/SOPs/CARE306.pdf
**திபயேந்து பருவா** (*Dibyendu Barua*) 1966 ஆம் ஆண்டு அக்டோபர் மாதம் 27 ஆம் நாள் பிறந்த ஓர் இந்திய சதுரங்க கிராண்டு மாசுட்டர் ஆவார். மூன்று முறை இந்திய சதுரங்க சாம்பியன் பட்டத்தை இவர் பெற்றுள்ளார்.

பருவா இந்தியாவின் மேற்குவங்க மாநிலம் கொல்கத்தா நகரத்தைச் சேர்ந்தவர் ஆவார். இந்திய சதுரங்க சாம்பியன் போட்டியில் 1978 ஆம் பங்கேற்றபோது இவருக்கு 12 வயது ஆகும். 1982 ஆம் ஆண்டு இலண்டனில், அப்போது உலகத்தர வரிசையில் இரண்டாம் இடத்திலிருந்த விக்டர் கார்ச்சினாய் என்ற உருசியரைத் தோற்கடித்தார். பிடே அமைப்பு 1991 ஆம் ஆண்டு பருவாவிற்கு கிராண்டு மாசுட்டர் பட்டத்தை வழங்கிச் சிறப்பித்தது. இதனைத் தொடர்ந்து விசுவநாதன் ஆனந்தை அடுத்து இரண்டாவது இந்திய கிராண்டு மாசுட்டர் என்ற பெருமை இவருக்குக் கிடைத்தது. 1983 ஆம் ஆண்டு முதன்முறையாக இந்திய சதுரங்க சாம்பியன் என்ற பட்டத்தை பருவா வென்றார். பின்னர் 1998 மற்றும் 2001 ஆம் ஆண்டுகளில் இரு முறை இப்பட்டத்தை வென்றார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2018-04-13 அன்று மூலம் பரணிடப்பட்டது. 2019-01-06 அன்று பார்க்கப்பட்டது.
2. ↑

புற இணைப்புகள்
--------------

* Dibyendu Barua Profile. Sports in India. iloveindia.com .
* Dibyendu Barua (2555) பரணிடப்பட்டது 2006-11-01 at the வந்தவழி இயந்திரம் Chennai Interactive Business Services (P) Ltd.
இயேசுவின் மற்றுமோர் அத்தி மர உவமை குறித்து அறிய, காண்க கனிகொடா அத்திமரம் உவமை.
அத்தி மரம்
**தளிர்விடும் அத்தி மர உவமை** என்பது இயேசுவின் உவமைகளுள் ஒன்றாகும். புதிய ஏற்பாட்டின் மூன்று நற்செய்தி நூல்களில் இடம்பெறுகின்றது. மத்தேயு 24:32-35, மாற்கு 13:28-31 மற்றும் லூக்கா 21:29-33இல் இவ்வுவமை இடம் பெறுகின்றது. இது இறையரசு பற்றிய அத்தி மரம் குறித்த உவமையாகும். இதே அத்தி மரம் குறித்த கனிகொடா அத்திமரம் உவமை என்னும் வேறு ஓர் உவமையும் உள்ளது.

உவமையின் விவரிப்பு
------------------

லூக்கா நற்செய்தியில் இவ்வுவமை பின்வருமாறு உள்ளது:

>  இயேசு அவர்களுக்கு மேலும் ஓர் உவமை சொன்னார்: ' அத்தி மரத்தையும் வேறு எந்த மரத்தையும் பாருங்கள். அவை தளிர்விடும் போது அதைப் பார்க்கும் நீங்களே கோடைக்காலம் நெருங்கிவிட்டது என அறிந்துகொள்கிறீர்கள். அவ்வாறே இவை நிகழ்வதைக் காணும் போது இறையாட்சி நெருங்கி வந்துவிட்டது என்பதை நீங்கள் அறிந்து கொள்ளுங்கள். அனைத்தும் நிகழும்வரை இத்தலைமுறை ஒழிந்து போகாது என நான் உறுதியாக உங்களுக்குச் சொல்கிறேன். விண்ணும் மண்ணும் ஒழிந்துபோகும். ஆனால் என் வார்த்தைகள் ஒழியவே மாட்டா.' மேலும் இயேசு, ' உங்கள் உள்ளங்கள் குடிவெறி, களியாட்டத்தாலும் இவ்வுலக வாழ்க்கைக்குரிய கவலையினாலும் மந்தம் அடையாதவாறும் அந்நாள் திடீரென வந்து ஒரு கண்ணியைப்போல் உங்களைச் சிக்க வைக்காதவாறும் எச்சரிக்கையாய் இருங்கள். மண்ணுலகு எங்கும் குடியிருக்கும் எல்லார்மீதும் அந்நாள் வந்தே தீரும். ஆகையால் நிகழப்போகும் அனைத்திலிருந்தும் தப்புவதற்கும் மானிடமகன் முன்னிலையில் நிற்க வல்லவராவதற்கும் எப்பொழுதும் விழிப்பாயிருந்து மன்றாடுங்கள் ' என்றார்.
> 
> 
>  – லூக்கா 21:29-33, பொது மொழிபெயர்ப்பு
> 
>

மேற்கோள்கள்
-----------

1. ↑  Lindsey, Hal. The Late Great Planet Earth. Grand Rapids, MI. Zondervan, 1970.
2. ↑  Lindsey, Hal. 1977. Eternity, January 1977

| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |
**லாலாப்பேட்டை கல்யாண வெங்கடேச பெருமாள் கோயில்** தமிழ்நாட்டில் வேலூர் மாவட்டம், லாலாப்பேட்டை என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கல்யாண வெங்கடேசப் பெருமாள், விசாலாட்சி அம்மாள் சன்னதிகளும், பிள்ளையார், ஐயப்பன், நவகிரகம், தாயார், சக்கரத்தாழ்வார், ஆண்டாள் ஆஞ்சநேயர் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி ஒருகாலப் பூசை நடக்கின்றது. ஐப்பசி மாதம் அன்னாபிஷேகம் முக்கிய திருவிழாவாக நடைபெறுகிறது. மாசி மாதம் மகா சிவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
லால் பங்களா
மணற்கற் தூணின் அண்மைக்காட்சி
உட்புறத்தில் இலால் கன்வார் மற்றும் அவருடைய மகள் பேகம் யான் ஆகியோரின் வெறுங்கல்லறை
**லால் பங்களா** *(Lal Bangla)* இந்தியாவின் தில்லி மாநகரில் அமைந்துள்ள முகலாய ஏகாதிபத்தியத்தைச் சேர்ந்த இரண்டு கல்லறை மாடங்களாகும். இந்நினைவுச் சின்னத்தை இந்தியத் தொல்லியல் ஆய்வகம் தன் கட்டுப்பாட்டின் கீழ் வைத்துள்ளது .

மீள்பார்வை
----------

லால் பங்களாவில் சிவப்பு மற்றும் மஞ்சள் நிறத்தில் மணற்கற்களால் கட்டப்பட்ட இரண்டு சமாதிகள் உள்ளன. அவற்றுள் ஒரு சமாதியில் இரண்டு சவக்குழிகள் உள்ளன. அவையிரண்டும் 1759-1806 காலப்பகுதியைச் சேர்ந்த இரண்டாம் சா ஆலமின் தாயார் இலால் கன்வார் மற்றும் அவருடைய மகள் பேகம் யான் ஆகியோருடைய சவக்குழிகள் என்று நம்பப்படுகிறது.

இரண்டு கல்லறை மாடங்களும் மூலைவிட்டங்களில் சதுர அறைகளும் அவற்றிற்கிடையில் நீள்சதுர அரங்குகளையும் கொண்டுள்ளன. மூலைகளில் அறைகளைக் கொண்ட சிவப்பு மணற்கற்களால் ஆன நடைமேடையின் மேல் இக்கல்லறை மாடங்கள் நிற்கின்றன. கல்லறையின் மேலுள்ள குவிமாடம் முகலாயர் பாணியில் கட்டப்பட்டுள்ளது. குவிமாடத்தின் உச்சியில் கோபுர முகடு அமைந்துள்ளது. சிவப்பு மற்றும் மஞ்சள் மணற்கற்களைப் பயன்படுத்தியுள்ள கட்டிடக்கலைச் சிறப்புகள், புதுதில்லியில் உள்ள சிறப்பு மிக்க சப்தார்சங் சமாதியின் கட்டிடக்கலையுடன் ஒத்திருப்பதாக அறியப்படுகிறது.

1806-1837 காலத்தைச் சேர்ந்த பேரரசர் இரண்டாம் அக்பர் சா குடும்பத்தைச் சேர்ந்தவர்களின் மூன்று கல்லறைகள் இதற்குப் பக்கத்தில் அமைந்துள்ளன. இக்கட்டிடங்கள் யாவும் தில்லி கால்ப் கழகத்தின் வளாகத்தில் உள்ளன. 
மேலும் இவ்வளாகத்திற்குள் மிகப்பழமை வாய்ந்த சையத் அபித் கல்லறையும் இடம்பெற்றுள்ளது. சாச்சகானின் முன்னணி படையினரில், சையத் அபித்தும் ஒருவரென தில்லியில் உள்ள சர் சையது அகமது கானின் நினைவுச் சின்னங்கள் தெரிவிக்கின்றன.

மேற்கோள்கள்
-----------

1. ↑  List of Monuments of National Importance as published by the Archaeological Survey of India.

புற இணைப்புகள்
--------------

* பொதுவகத்தில் லால் பங்களா தொடர்பாக ஊடகக் கோப்புகள் உள்ளன.
* Delhi 2000 | Lal Bangla பரணிடப்பட்டது 2016-03-04 at the வந்தவழி இயந்திரம்
**எட்வர்ட் லீ தார்ண்டைக்** (*Edward Lee Thorndike*, ஆகத்து 31, 1874 – ஆகத்து 9, 1949)  என்பவர் ஓர் அமெரிக்க உளவியலாளர் ஆவார். பொது உளவியலின் ஆய்வு என்ற அமெரிக்க பத்திரிக்கையின் 2002 ம் ஆண்டின் கணக்கெடுப்பின் படி இருபதாம் நுற்றாண்டில் அதிகமாக மேற்கோள் காட்டப்பட்ட உளவியலாளர்களில் ஒன்பதாவது இடத்தில்  தார்ண்டைக் உள்ளதாக முடிவுகள் அறிவிக்கப்பட்டது. தன் வாழ்க்கையின் பெரும்பகுதி பணி காலத்தை  கொலம்பியா பல்கலை கழகத்தின் ஆசிரியர் கல்லூரியிலே கழித்தார்.

இவரின் ஒப்பிட்டு உளவியல் மற்றும் கற்றல் செயல்பாடுகள் ஆகிய பிரிவுகளில் செய்த ஆராய்ச்சி, இணைப்பு கோட்பாடு என்ற தத்துவத்தை உருவாக்கி நவீன அறிவியல் பூர்வமான கல்வி உளவியல் உருவாக அடித்தளமிட்டது. மேலும் இவர் அமெரிக்க உளவியல் கழகத்தின் உறுப்பினராகவும் மற்றும் அதன் தலைவராகவும் பணியாற்றினார். வலுவூட்டல் கோட்பாடு மற்றும் நடத்தை பகுப்பாய்வு ஆகியவற்றின் மீது தனக்கு இருந்து தாக்கத்தினால் நடத்தை உளவியலில் உள்ள அனுபவ விதி பிரிவிற்கு தன்னுடைய விளைவு விதி மூலம் அடிப்படை கட்டமைப்பை உருவாக்கினார். தார்ண்டைக்கின் பங்களிப்பின் மூலம் நடத்தை உளவியல் துறையானது கல்வியில் பெரும் தாக்கத்தை ஏற்படுத்தியது. மற்றும் இவரின் விளைவு விதி வகுப்பறை சுழலில் பெரும் செல்வாக்கை ஏற்படுத்தி உள்ளது.

மேற்கோள்கள்
-----------

1. ↑  Haggbloom, Steven J.; *et al.*, Renee; Warnick, Jason E.; Jones, Vinessa K.; Yarbrough, Gary L.; Russell, Tenea M.; Borecky, Chris M.; McGahhey, Reagan *et al*. (2002). "The 100 most eminent psychologists of the 20th century". *Review of General Psychology* **6** (2): 139–152. doi:10.1037/1089-2680.6.2.139. .